Juozas Gaižauskas

Juozas Gaižauskas (g. 1968 m. balandžio 18 d. Tauragėje) – Lietuvos aktorius, rašytojas, prodiuseris, renginių ir TV laidų vedėjas, dainų kūrėjas ir atlikėjas.

Lietuvos aktorių gildijos, Lietuvos teatro sąjungos, Asociacijos LATGA (Lietuvos autorių teisių gynimo asociacijos) ir Asociacijos AGATA (Lietuvos gretutinių teisių asocijacijos) narys. 2021 m. Suteiktas Meno kūrėjo statusas.

Biografija 
Juozas Gaižauskas gimė 1968 m. balandžio 18 d. Tauragėje (mama Valerija Gaižauskienė – anglų kalbos mokytoja, tėtis Juozas Jokūbas Gaižauskas – žurnalistas, 2015 m. rugsėjo 18 d. apdovanotas Lietuvos žūvančiųjų gelbėjimo kryžiumi). Turi tris brolius (Zigmas, Vytautas, Kęstutis) ir seserį (Birutė). Seneliui Juozui Gaižauskui ir močiutei Stanislavai Gaižauskienei 2019 m. suteikti Pasaulio tautų teisuolių vardai ir 2015 m. rugsėjo 18 d. apdovanoti Žūvančiųjų gelbėjimo kryžiais. 1996 m. susituokė su Agne Dalia Gaižauskiene ir 1997 m. susilaukė dukters Gabrielės.

Mokėsi Tauragės 4-oje vidurinėje mokykloje (dabar – Tauragės Žalgirių gimnazija). 1984 m. baigė Tauragės muzikos mokyklos fortepijono specialybę. 1984–1985 m. tęsė fortepijono studijas Vilniaus Juozo Tallat-Kelpšos konservatorijoje. 1985–1987 m. studijavo ir baigė Šiaulių Sporto mokyklą internatą (rankinio specialybę). 1991 m. baigė  Lietuvos muzikos ir teatro akademiją (LMTA) teatrinį fakultetą ir įgijo aktoriaus secialybę (diplomas su pagyrimu).

1991–1994 m. „Šiaurės Atėnų teatro“ aktorius. 1994–1997 m. muzikinės humoristinės grupės „Viengungių melodijos“ įkūrėjas ir atlikėjas. Nuo 2008 m. profesionalaus komedijos teatro „Domino“ aktorius. Nuo 2015 m. teatro „Cezario grupė“ aktorius. 2020 m. rugsėjo 30 d. išleido romaną „Dievas su šlepetėmis“. 2021 m. Audioteka išleido romano „Dievas su šlepetėmis“ audioknygą.

Kūrybinė veikla

Literatūra 
 2021 m. knygos ,,Žaižaruojančios dangaus skeveldros" autorius, leidykla Alma littera
 2021 m. romano ,,Tigras, glostantis pėdas" autorius, leidykla Alma littera.

 2020 m. romano ,,Dievas su šlepetėmis" autorius, leidykla Alma littera.

Televizija 
 2021 - 2022 m. Delfi TV televizijos laidos ,,Ateities karta" vedėjas.
 2019, 2021 m. Lietuvos ryto TV televizijos laidos „Atliekų kultūra“ vedėjas.
 2017 m. TV3 televizijos projekto „Pakartok“ dalyvis.
 2016 m. Lietuvos ryto TV televizijos laidos „Gyvenu čia“ vedėjas.
 2016 m. TV3 televizijos projekto „Trys muškietininkai“ dalyvis.
 2015 m. Lietuvos ryto TV televizijos laidos „ Užmirštas grožis“ vedėjas.
 2014 m. TV3 televizijos laidos „Kelionė pas šamaną“ vedėjas.
 2010 m. LNK televizijos projekto „Humoro šou Nr. 1“ dalyvis.
 2008 m. LRT televizija projekto „Iššūkis žvaigždėms. Lieuvos dainų dešimtukas“ dalyvis.
 2007–2008 m. LTV televizijos pirmojo kanalo „balsas“ (anonsų ir oficialios informacijos įgarsinimas).
 2004 m. BTV televizijos realybės šou „ Reaktorius“ vedėjas.
 2001–2016 m. TV laidų ir renginių vedėjas, laisvai samdomas režisierius ir prodiuseris, kino filmų ir TV serialų aktorius.
 2001–2002 m. LTV televizijos pirmojo kanalo „balsas“ (anonsų ir oficialios informacijos įgarsinimas).
 1998–2001 m. LNK televizijos laidos „Ryto ratas“ vedėjas- redaktorius.
 1997–1998 m. BTV televizijos laidos „Sportozaurai“ vedėjas.

Vaidmenys teatre 
 2019 m. ,,Psichai" (Frederikas), rež. Dainius Kazlauskas. Domino teatras.
 2018 m. ,,Įeiti draudžiama” (Kazimierz Dombrowskij), rež. M.Slavinskij. Domino teatras.
 2018 m. ,,Aš + vienas”, monospektaklis, rež. Sakalas Uždavinys, Domino teatras.
 2017 m. ,,Pats geriausias šou", rež. Andrius Žiurauskas. Domino teatras.
 2016 m. ,,Prie dangaus vartų" (Markas Vebsteris), rež. M.Slavinskij. , Domino teatras.
 2016 m. „Nutolę toliai“ (pagal Pauliaus Širvio poeziją), rež. Cezaris Graužinis, 2010 m. Teatras „Cezario grupė“
 2015 m. „Drąsi šalis“ (Gediminas), rež. Cezaris Graužinis, 2007 m. Teatras „Cezario grupė“
 2013 m. ,,Romeo Ir Džiuljeta", roko opera (Montekis Abramas), rež. Kęstutis Jakštas ir Alvydas Šlepikas.
 2013 m. ,,Atominiai bičai", koncertas – spektaklis, ,,Vilniaus Aktorių Teatras". (Autorius J. Gaižauskas).
 2012 m. „Apie ką kalba vyrai“ (Juozas), rež. O. Šapočnikov, Domino teatras.
 2012 m. „Žirklės“ (Romualdas Makovskis), rež. M. Slavinskij, Domino teatras.
 2010 m. „2 vyrai.1 tiesa“ (Juozas Gaižauskas), rež. A. Gricius, Domino teatras.
 2009 m. „Radijo ereliai“ (Belgas), rež. O. Šapočnikov, Domino teatras.
 2009 m. „Mano žmonos vyras“ (Krešė), rež. Kostas Smoriginas, Domino teatras.
 2008 m. „Striptizo ereliai“ (Belgas), rež. A. Jakubik, Domino teatras.
 „Broliai Karamazovai“ (brolis Ivanas), rež. Dalia Tamulevičiūtė.
 „Medaus skonis“ (Džofris), rež. Algirdas Latėnas.
 „Tiškučio akademija“ (Aloyzas Burbulas), rež. Evaldas Jaras.

Filmografija

Filmai

TV serialai

Apdovanojimai 
 2015 m. Lietuvos profesionalių teatrų nacionalinės dramaturgijos festivalyje „Pakeleivingi“ apdovanotas „Festivalio aktoriaus“ prizu, už ryškiausią vyro vaidmenį spektaklyje „Drąsi šalis“ (rež. C. Graužinis)
 2017 m. išrinktas mylimiausiu Domino teatro aktoriumi.

Šaltiniai

Nuorodos 
 
 Domino teatras – Juozas Gaižauskas
 Romano „Dievas su šlepetėmis“ pristatymas
 Juozas Gaižauskas – piligrimas

Lietuvos aktoriai
Lietuvos prodiuseriai
Lietuvos laidų vedėjai
Lietuvos rašytojai
Rašytojai romanistai